hu hu hu de hu hu de hu fr sk hu sv hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu de hu hu hu hu hu hu hu hu hu en hu en en hu hu hu hu hu hu hu hu hu hu hu hu hu en hu hu hu hu hu hu hu hu hu hu hu fr hu es hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Golf- vagy teniszkönyök? A pihentetés nem elég!
1015 Bp. Ostrom utca 16. 1149 Bp. Csömöri út 18.
Rendelőnk hétfőtől-péntekig 8:00 - 20:00 között érhető el!
Golf- vagy teniszkönyök? A pihentetés nem elég!
Akár golfkönyök, akár teniszkönyök okozza a fájdalmat és a mozgás korlátozottságát, dr. Arnold Dénes Arnold MSc, a Budai Fájdalomközpont sebésze, fájdalomspecialista szerint a számos kezelés közül csak a szakorvosi diagnózis alapján lehet a leghatékonyabban kiválasztani.
Golfkönyök – a dobóknál is jelentkezhet
A golfkönyök a csuklót a tenyér irányába hajlító izmok túlterhelésével jelentkező könyöktáji fájdalom. Legtöbbször tartós, monoton dobó, hajlító mozdulatok váltják ki, épp ezért tekinthetők veszélyeztetettnek a golfozók mellett a tornászok, kézilabdások, nehézatléták. Természetesen nem csak sportolókat érintenek a jellemző tünetek, például az alkargyengeség, és a könyök belsejében jelentkező fájdalom. A probléma diagnosztizálásakor az orvos dönthet a kezelés jellegéről. Ajánlott lehet a fájdalmas terület jegelése, fájdalomcsillapító gyógyszerek szedése, gyulladáscsökkentő krémek, helyi gyulladáscsökkentő injekció alkalmazása. Ritkán, a konzervatív kezelés eredménytelensége esetén lehetséges a műtéti megoldás.
Teniszkönyök – fizikai munka is okozhatja
A teniszkönyök meglehetősen gyakori kórkép a 30-50 év közötti korosztályban, és nevével ellentétben nem csak a teniszjátékosok szenvedhetnek tőle. Tény, hogy közülük többeket érint ez a probléma, elsősorban akkor, ha ritkán, gyakorlatlanul, rossz technikával játszanak. Teniszezés közben gyanakodni kell, ha fájdalmassá válik a fonákütés, az alkar feszítőizmainak összehúzódása következtében. Ha ugyanis a hajlítóizmok a feszítőizmok kárára erősebbek, a tapadási pontnál, ahol az ín a csonthoz rögzül, úgynevezett mikrotraumák keletkeznek. Amennyiben később állandósul a gyulladás, már a jóval kisebb mozdulatok is fájdalmat okozhatnak.
Kezdetben csak a könyök behajlítása okoz fájdalmat, de később már az írás, a csavaró, szorító mozdulatok is nehézséget okozhatnak, akár a tárgyak elejtése is felhívhatja a figyelmet az izomgyengeségre. Előfordulhat, hogy a könyök meg is duzzad, ebben a fázisban már a vizsgálat is komoly fájdalmat jelenthet, és ilyenkor akár még éjszaka, pihenés közben sem múlik el a fájdalom.
Egyfajta kezelés vagy kombinált terápia?
- Akut gyulladás esetén első lépésként pihentetni kell a kart, esetleg az előírt gyulladáscsökkentő gyógyszer szedése mellett – ismerteti dr. Arnold Dénes Arnold MSc, a Budai Fájdalomközpont sebésze, fájdalomspecialista. – Ezen kívül megelőzésképpen igen nagy szerepe van a szakember által betanított gyógytornának, ugyanis mind golf-, mind teniszkönyök esetén fontos az alkar izmainak megerősítése és helyes nyújtása. Ugyanakkor előfordul, hogy mindez nem elég. Jó eredménnyel kezelhetőek az ilyen jellegű problémák a lágyrész hialuron injekcióval, amely a fájdalom forrásánál hat. A csont-ín találkozáshoz bevitt hialuronsav ugyanis csökkenti az alkar feszítő izmainak eredésénél a gyulladást, segíti a gyulladt szövetek regenerációját. Ebben az esetben a lágyrészekhez kifejlesztett speciális biokompatibilis hialuronsavat használunk, ami különösen hatásos. Szintén jó eredmény érhető el az ugyancsak injekciókúraként alkalmazható orvosi kollagén terápiával, illetve hosszabb távon a lökéshullám terápiával, amelyek egymással is kombinálhatók. Az utóbbi kezelés nem jár szúrással. Szúrással jár viszont, ám nagyon hatékony megoldást jelent a PRP vagy Placelet Rich Plasma-terápia, ami vérlemezkékben gazdag vérplazma visszainjekciózását jelenti. Ugyanis a vérlemezkékben, vagyis a trombocitákban találhatóak azok a faktorok, amelyek elősegítik az építő porcsejtek osztódását, a rugalmas porcanyag képződését és egyéb lágyrészek, szalagok, inak, izmok regenerációját is. Ezen kívül a kezelés hatására csökken a gyulladásos anyagok termelődése, az ízületi gyulladás csökkentésével pedig beindul a fájdalomcsillapító hatás.
Arnold doktortól megtudható, hogy a kezelés során ambulánsan 10 ml vért vesznek le a páciens karjából, egy erre a célra kifejlesztett különleges fecskendő-rendszerrel. A speciális eszközzel centrifugált, vérlemezkékkel dúsított plazmát ezután steril körülmények közt befecskendezik a könyök ízület köré a sérült lágyrészekbe, tenisz - és golf könyök esetében. Az injekció hatása már néhány nap után érezhető, és a megfelelő utó- és kiegészítő kezelések hatására akár egy évig is fennmaradhat.
Forrás: Budai Fájdalomközpont (www.fajdalomkozpont.hu)
Dr. Arnold Dénes Arnold MSc
sebész, fájdalomspecialista, hialuronsav szakértő, neurálterápia-, akupunktúra-, HKO/TCM szakorvosa, minősített oktató
Hosszú ideje fennálló fájdalmak
Keleti és nyugati orvoslás ötvözése
Kollagen injekció és hialuronsav injekció szakértő
Kizárólag felnőtt ellátás (18 éves kor felett)
Kapcsolódó orvos válaszol bejegyzésünk
Tisztelt Doktornő! 24 éves lányomnak 4 hónapja szünet nélkül jobb oldalt a vakbél környékén egy ponton fáj a hasa.Semmi egyéb tünete mint hasmenés, véres széklet, hányinger, súlyvesztés nem volt és azóta sincs. Júniusban megműtötték vakbélre annak ellenére, hogy a folyamatos fájdalmon kívül semmi egyéb tünetet nem produkált. A műtét után 2 héttel visszatért a fájdalma. Azóta orvostól orvoshoz járunk, minden vizsgálati eredménye negatív /labor, hasi UH, kismedencei MR, széklet, vizelet/. Lumbális gerinc MR-en minimális eltérés látható amire az idegsebész azt mondta, hogy nem okozhat ilyen panaszokat.Sajnos senki nem tudja megmondani mi okozza a szűnni nem akaró fájdalmat. Fájdalomcsillapító nem hat rá. Legutóbb neurológusnál voltunk aki szintén csak találgatni tud és ő arra gondol, hogy a fájdalmas részen idegszál lehet nyomás alatt. Természetesen nem hibáztatok senkit, hisz elég alattomos lehet a probléma, de a lányom életét nagyon megkeseríti. Egyébként egy életvidám, örökmozgó, rendszeresen sportoló, egészségesen táplálkozó leányzó. Az lenne a kérdésem, hogy a leírtak alapján a Doktornő találkozott-e már ilyen vagy hasonló problémával, illetve tudna-e nekünk segíteni. Válaszát előre is köszönöm. Tisztelettel: Hachbold Nándorné
A leírtak alapján a komplex csatolt kivizsgálások , a műtét es a képalkotó eljárások es szakorvosi konziliumok sem tudták megállapítani a panaszok okát. (?)
Véleményt formálni csak a Paciens fizikalis vizsgálata , alapos kikerdezese és az összes orvosi dokumentáció áttanulmányozása után tudok.
nehány hasonló esettel találkoztam a praxisomban , ahol az okok között :
műtét utáni ( ún. Postoperativ) anatomia eltérés ill.
egy speciális " hasfali - eltérés" okozott hasonló jellegu fájdalmat .
Kerem , ha a panaszok tovabbra is fenallnak, szíveskedjenek befáradni a rendelesemre a teljes orvosi dokumentációval konzultációra a rendelesei időmben :
H, Cs : du
DR. ARNOLD Dénes ARNOLD MSc.
Dr. Arnold Dénes Arnold MSc
Pontosság! Arnold Doktor úr alapossága, kedvessége, mindenre kiterjedő tájékoztatàsa nagyon tetszett! Minőségi idő, amikor csak velem foglalkozik!
Dr. Arnold Dénes Arnold MSc
sebész, fájdalomspecialista, hialuronsav szakértő, neurálterápia-, akupunktúra-, HKO/TCM szakorvosa, minősített oktató
Visszalépés az előző oldalra...
Ez a weboldal sütiket (cookie) használ a látogatói élmény javítása érdekében, releváns hirdetések jelenítése, küldése miatt és az oldal forgalmának elemzése céljából. A sütik az Ön böngészojében tárolódnak, segítségükkel tudunk személyre szabott szolgáltatásokat nyújtani. A sütik beállítását Ön bármikor módosíthatja. Az Uniós jogszabályok értemében, kérjük, hogy az ELFOGADOM gombra kattintva engedélyezze a sütik használatát vagy zárja be az oldalt.
Kérjük mielőtt felteszi kérdését, olvassa el az eddig feltett kérdéseket, és az azokra adott válaszokat ITT.
Hozzájárulok az üzenet megjelenéséhez
Az oldalon feltüntetett árak az ÁFÁ-t tartalmazzák!
Copyright © 2022 • FájdalomKözpont
Tájékoztatjuk tisztelt pácienseinket, hogy a hatályban lévő jogszabályok szerint rendelőinkben továbbra is kötelező a maszk használata mind az ott dolgozók, mind pedig a hozzánk érkező betegek és kísérőik számára. Kérjük szíves megértésüket és az előírás betartását!